矣。韩子所谓：『人其人，火其书，庐其居。』者，势既不易为也。帝立此禁，寔权宜良方也。独怪未几，延历七年，僧最澄，创寺于比叡山，建根本中堂。安药师寺像，以称济世医国。其后子院众多，遂及三千。鸭水东北，无地不寺。民居，仅夹堂塔之间。而山徒暴虐，动起甲兵。譬由庸医，口称仁术，每损人命。遂至使后世天子，有：『鸭水之涨与山僧之暴，朕亦无奈之何。』之叹。呜唿！自佛法入我邦以降，蠹国害政，未有如是甚者也。惜哉当时，处此良方，徒置不用，而使病势益剧。茍有志济世者，安得不长大息乎。后经七百余岁，平公信长，一怒，火攻之。天下大